Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: 8 Kihirdette az 1998. évi L. törvény.
Paragraph Index: 1083

8 Kihirdette az 1998. évi L. törvény. A UNODC (United Nations Office on Drugs and Crime) 2008-as tanulmánya (E/CN.7/2008/CRP.17) megállapítja, hogy a három nemzetközi egyezmény a világon a legmagasabb arányban támogatott, legáltalánosabb mértékben elfogadott ENSZ-egyezmények közé tartozik (182–186 aláíró, ami az összes ország 94–96%-át jelenti). A kontroll eredményének tulajdonítja, hogy a kábítószer-fogyasztás a világ 15–64 éves korú népességének kevesebb, mint 5%-át érinti (egyéves prevalenciára vonatkoztatva), ezen embereknek is kevesebb, mint egytizede tartozik a problémás droghasználók körébe. A legális kábítószerek (cigaretta, alkohol) fogyasztásával összevetve ez nyilvánvaló sikernek tekinthetõ. A halálozási adatok is beszédesek: dohányzás miatt évente 5 millióan, alkoholfogyasztás miatt 2 millióan, míg kábítószer-használat miatt 200 ezren halnak meg a világon évente. A kokain, amfetamin és ecstasy elõállításának mértéke is stabilizálódott 2000–2002 után. A kannabiszelõállítás a 2004-ig tartó növekedés után stagnált, talán már enyhén csökken is azóta. Az Arany Háromszögben az ópiumtermelés is visszaszorult. Ezek a kedvezõ eredmények a kínálati oldal területén, más folyamatok sajnos kevésbé biztatóak: különösen az Afganisztánban megugró opiáttermelés jelent igen komoly gondot. A fejlett országokban (Amerikai Egyesült Államok, európai országok) egyes kábítószerek fogyasztásában is megjelentek kedvezõ tendenciák. Azonban a pozitív folyamatok ezekben az országokban is csak egyes kábítószerekre korlátozódnak, más régiókban pedig a fogyasztási tendenciák még kevésbé kedvezõek. A fenti megállapítások mellett a tanulmány öt nem kívánt következményt is tulajdonít a nemzetközi drogkontrollrendszernek, ezek a következõk: 1) bûnszervezetek által irányított feketepiac alakult ki; 2) a politika súlypontja a rendészetre helyezõdött, az egészségügy háttérbe szorult; 3) ha az egyik régióban sikerül felszámolni a drognövények termesztését, az mindig más földrajzi régiókba helyezõdik át (ún. léggömbeffektus); 4) folyamatosan megújul a kínálat a piacon, eddig ismeretlen drogok fogyasztása terjed el; 5) a társadalom kirekeszti és marginalizálja a drogfüggõket. Az utóbbi években az ENSZ szervezetei a drogabúzus közegészségügyi problémaként is való értelmezését szorgalmazzák. Ban Ki-Mun, az ENSZ fõtitkára 2008. június 26-án sajtóközleményében kijelentette, hogy „senkit sem szabad megbélyegezni, vagy hátrányosan megkülönböztetni kábítószer-függõsége miatt”. (Forrás: ENSZ Információs Iroda Bécs, www.unis.unvienna.org) Nemzeti és nemzetközi drogpolitikai megközelítések Az Egyesült Államok drogpolitikájának alakulása meghatározó jelentõségû volt az egész világ számára. Miután 1969-ben Richard Nixon meghirdette a drogellenes háborút, az amerikai drogpolitikát egyre szigorodó büntetõpolitikai intézkedések jellemezték, amelyek hatására jelentõsen nõtt a börtönnépesség aránya. Ez a – kínálatcsökkentésre összpontosító – szemléletmód mindmáig jelentõsen befolyásolja a nemzetközi gondolkodásmódot is. Egyes nyugat-európai országokban, így például Hollandiában és Dániában, a 70-es évektõl a zérótolerancia megközelítéstõl eltérõ jogi szabályozást vezettek be, amely a fogyasztókat nem büntette (dekriminalizáció), és egyes esetekben a kannabisz kiskereskedelmi forgalmazása felett is szemet hunyt. Más európai államokban azonban fokozatosan szigorodó jogszabályok és rendészeti attitûdök határozták meg a nemzeti drogpolitika irányvonalát, mindezek az európai országokban általában a támogató szolgáltatások körének és hozzáférhetõségének jelentõs növekedésével jártak együtt. Az 1980-as években a HIV-járvány megjelenése az injekciós droghasználók körében az ún. ártalomcsökkentés elméletének és gyakorlatának kialakulásához vezetett. Bár az ártalomcsökkentés, mint kifejezés azóta is viták tárgya, maguk az ártalomcsökkentõ beavatkozások költséghatékonyságuk folytán elõször a tudományos közvélemény, majd az ENSZ egészségügyi, késõbb pedig a kábítószerkontroll intézményeinek elismerését is elnyerték. A harmadik világ legtöbb országában azonban az ellátórendszer csupán a marginalizáció és stigmatizáció miatt rejtõzködõ rászorultak töredékét éri el. Becslések szerint 13,2 millió injekciós droghasználó él a fejlõdõ országokban, közülük csupán 8% jut hozzá hatékony HIV-prevenciós szolgáltatásokhoz. Kelet-Közép-Európában a Vasfüggöny évtizedekig viszonylag hatékonyan megakadályozta az illegális drogkereskedelem behatolását. A piacgazdaságra való áttérés és a határok megnyitása azonban a 90-es években a kábítószer-használat drámai gyorsaságú növekedéséhez vezetett. Míg azonban a volt Szovjetunió utódállamaiban a tömeges méretû injekciós droghasználat a világ leggyorsabban terjedõ HIV/AIDS járványának kialakulásához vezetett, addig Közép-Európában, így hazánkban a vírus elõfordulása alacsony maradt és fõleg szexuális úton terjed. Ugyanakkor kevesebb eredményt mutathatunk fel a HCV-fertõzés terjedését tekintve az intravénás droghasználók körében, ahol magas arányú az átfertõzöttség. Az Európai Unió nem rendelkezik olyan drogpolitikával, mint amilyen például a közös agrárpolitika, számos, a kábítószerügyet érintõ kérdés ugyanis nemzeti hatáskörben van. A tagállamok ugyanakkor közös célkitûzéseiket stratégiai dokumentumokban fektették le. Az elsõ közös uniós drogstratégiát és akciótervet 2000-ben hagyta jóvá az Európai Tanács. Az Európai Unió hatályos drogstratégiája a 2005–2012. évek között határoz meg célkitûzéseket. Az uniós drogstratégia alapját mindenekelõtt az uniós jog alapelvei képezik, továbbá minden tekintetben képviseli az EU alapító értékeit: az emberi méltóság, a szabadság, a demokrácia, az egyenlõség, a szolidaritás, a jogállamiság és az emberi jogok tiszteletben tartását. Célja a társadalom és az egyén jólétének védelme és növelése, a közegészségügy védelme, magas szintû biztonság nyújtása a lakosság számára, valamint a kábítószer-probléma kiegyensúlyozott, egységes megközelítése. Az EU drogstratégiája a célkitûzéseit átfogó témakörökben fogalmazza meg: kereslet- és kínálatcsökkentés, nemzetközi együttmûködés, tájékoztatás, kutatás és értékelés. 1993-ban lisszaboni székhellyel létrehozták a Kábítószer és Kábítószer-függõség Európai Megfigyelõ Központját (EMCDDA), amelynek célja, hogy megfelelõ, bizonyítékokon alapuló információkat, megbízható és összehasonlítható módszerekkel gyûjtött adatokat szolgáltasson a döntéshozók számára a nemzeti drogpolitikák kialakítása során. 2009-ben került sor az ENSZ Kábítószer Bizottsága (CND) 52. ülésszakának magas szintû szegmensére, 130 állam mintegy másfél ezer küldöttjének részvételével. A szegmens célja az ENSZ Rendkívüli XX. Közgyûlésén (UNGASS) 1998-ban elfogadott határozat tízéves végrehajtása eredményeinek, illetve a tapasztalatok alapján a jövõben szükséges intézkedések áttekintése volt. A résztvevõk a magas szintû szegmens záró dokumentumaként Politikai Nyilatkozatot és Akciótervet fogadtak el. A Nyilatkozat kinyilvánítja, hogy a világméretû kábítószer-probléma megoldásához közös felelõsségvállalás, kiegyensúlyozott és átfogó megközelítés szükséges. A nemzetközi drogpolitika alapvetõ célja a társadalom és az egyén egészségének biztosítása, az ehhez kapcsolódóeszköztár hangsúlyos eleme pedig az emberi jogok tiszteletben tartása. Támogatja a tradicionális termelõ országokat abban, hogy fenntartsák az ópiátok kínálatának egyensúlyát a legális gyógyászati, illetve kutatási célra. Üdvözli a civil társadalom, különös tekintettel a nem kormányzati szervezetek szerepét a kábítószerhelyzet kezelésében. Elismeri az eddigiekben tett kínálatcsökkentésierõfeszítéseket, különös tekintettel az illegális heroin-, kokain- és kannabisztermelés és -kereskedelem, valamint a fokozódó prekurzoreltérítések elleni fellépésre. A deklaráció hangsúlyozza, hogy az effektív kínálatcsökkentési intézkedések megvalósítása érdekében nemzeti, regionális és nemzetközi erõfeszítések egyaránt szükségesek. Kiemeli, hogy az amfetaminszármazékokés pszichotróp anyagok továbbra is veszélyeztetik a társadalom, különösen a fiatalok biztonságát, egészségét és jóllétét. Fontosnak tartja a megbízható, pontos és összehasonlítható adatok gyûjtését és elemzését. Megerõsíti a Kábítószer Bizottság vezetõ szerepét, amely a Nemzetközi Kábítószer-ellenõrzõ Szervvel együtt a kábítószer-ellenõrzés legfontosabb szereplõje. Együttmûködésre szólítja fel a tagállamokat, az INCB-t és az Egészségügyi Világszervezetet, hogy gyógyászati és tudományos célra biztosítsa az ellenõrzött szerek rendelkezésre állását. Komoly aggodalommal veszi tudomásul a kábítószer-használat egyénre és társadalomra gyakorolt hatásait, amelyeket egy átfogó és multiszektorális keresletcsökkentési stratégiával tart csökkenthetõnek. Kiemelten fontosnak tartja a prevenciós programokhoz, kezelési lehetõségekhez és kapcsolódó segítõ szolgáltatásokhoz való általános hozzáférhetõséget. Elkötelezett az effektív integrált és átfogó keresletcsökkentési stratégiák megalkotása, felülvizsgálata és megerõsítése mellett. Elismeri a fenntartható ültetvény-ellenõrzési stratégiák létjogosultságát, mint az illegális kábítószer-termelés elleni fellépés eszközét. Ezen stratégiáknak nemzetközi együttmûködésen és a közös felelõsség elvén kell alapulniuk, miközben minden esetben tiszteletben tartják a jogállamiságot. Megerõsíti a prekurzor-ellenõrzés fontosságát, különös tekintettel ezen anyagok eltérítésének megelõzésére. Hangsúlyozza a nemzeti, regionális és nemzetközi kutatások, tudományos bizonyítékok elemzésének fontosságát. Az Akcióterv a politikai deklaráció következtetéseit alapul véve a kábítószer-probléma megoldásának hatékonyabb eszközeit foglalja össze. (A dokumentumok szövege elérhetõ a www.drogstrategia.hu internetes felületen.) Nemzeti Stratégia a kábítószer-probléma kezelésére 2010–2018

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes